polyglot-tagger/wikipedia-language-snippets-filtered huggingface dataset:
A la fin deis annadas 1930, lei premiers combats entre formacions de carris van rapidament mostrar lei limits de la premiera idèa en causa de l'aumentacion dau nombre d'armaments anticarris sus lo prat batalhier e egalament l'aumentacion dau nombre de missions fisadas ai blindats (sostèn de l'infantariá, ataca en prefondor, lucha anticarri. etc).
La Conferença definisse li politicas comuni de l'Union, reçaup e estúdia lu rapòrts dei autri institucions, estúdia li demandas d'adesion, adòpta lo budget, nomena e destituisse lu jutges de la Cort de Justícia, nomena lo president, lu vice-presidents, lu comissaris de la Comission Executiva e pòu decidir de delegar una part dei sieus poders a un autre organe de l'Union.
André Grétry (Lièja, lo 8 de heurèr de 1741 - Montmorency lo 24 de seteme de 1813) que ho un compositor d'opera e d'opera comic bèlga (mei exactament ciutadan deu Principat de Lièja puish naturalizat francés) de la dusau meitat deu sègle XVIII e qui conegó un succès deus grans en França dinc a la purmèra meitat deu sègle XIX.
Aquò es a l'origina de retrachs fantasmats e ambivalents d'inventaire geniau o de raubaire d'ideas, de victima despulhaa injustament de son invencion o d'usurpaire avent esplechat sensa vergonha d'innovacions concebuás per d'autres inventaires, de precursor dau movement umanista o d'òme d'afaires cupide.
A l'epòca barròca, la trompa que presentava lo medish inconvenient de la trompeta, b'èra "naturau", un caner shens nat piston ni paleta, e non podèva har pas sonque nòtas d'ua seria d'armonicas, mes dab l'avatange d'aver un caner mei long, donc d'estar mei grèu e de comença la seria armonica desempuish ua nòta fondamentala mei greva e atau, coma la seria de nòtas armonicas b'ei hèra mei rica un còp mei esluenhat de la fondamentala, lo còrn naturau de caça que disposa de mei de nòtas que la trompeta barròca dens un registre mei aisat e mens agut.
Qu'ei enter los coires un coire deus "hosc" per'mor de la soa forma de carcolh que hè que lo son caner e sia conic, tant vau díser que lo son diametre que prava chic a chic, produsint atau un son escur et doç, com velat (que s'oposa au son estiglant deus coires "clar" coma la trompeta).
Per Braçac , Paul Burgan e André Lafon citan las solucions d'autres toponimistas : Biracius per Ernèst Negre, Braceus, derivat de Bracus, per Jacques Astor, e se pronóncian per Braccius o Bracius; de vrai, per Biracius, -i- de la prumiera sillaba se conserva generalament en occitan.
Ja revelat tre las categorias de cabdet e junior, deten los recòrds del mond del 100 m en 9 s 58 (en tot batre lo sieu pròpi recòrd dels Jòcs Olimpics d'estiu de Pequin 2008., en lo far progressar de 11 centens de segonda, performància inedita dins una especialitat tan corta coma lo 100 m.) e del 200 m en 19 s 19 , totas marcas aquelas realizadas a Berlin en agost de 2009, als XIIens Campionats del Mond d'atletisme de l'IAAF o Federacion Internacionala d'Atletisme.
Èra atal, e fòrça temps aprèp, lo tresen atlèta de l'istòria dels Jòcs Olimpics d'estiu a èsser triple campion olimpic dels 100, 200 e 4x100 m, aprèp lo legendari e mitic esprintaire nòrd-american Jesse Owens als Jòcs Olimpics d'estiu de Berlin 1936 (qu'aiceste, a de mai, ajustèt lo títol de saut de long a l'espet) e lo sieu compatriòta estatsunian Carl Lewis. idem pel saut de long) als Jòcs Olimpics d'estiu de Los Angeles 1984.
Es rèirerepresentatiu ademai de l'atletisme caribenc, de totas las Antilhas, pesquièr excepcional d'atlètas de nivèl mondial, dins totas las especialitats de velocitat de l'atletisme (100, 200, 400 m, 100 m, 110 m baranhas & 400 m baranhas e relais) mas tot parièr dels concorses de destenda .
Ei membre dera associacion culturau Es Corbilhuèrs de Les, dera associacion Lengua Viua, dera Fondacion Musèu Etnologic dera Val d'Aran, dera Associacion Recreatiua de Les, e soci deth Club Aranés d'Espòrts d'Iuèrn e ei fondador e menaire deth grop de musica Bramatopin.
De qu'unas annadas puèi, temptèt un retorn timidòt a la competicion pr'aquò, mas aprèp una partida "tèst" perduda contra lo catalan Jordi Arrese, en 1991, a l'Open de Montcarles, renoncièt definitivament, aprèp una ultima darrièra desfacha en finala a Moscòu, contra lo jogaire rus Alexandre Volkov, en 1993.
Es tanben una de las caracteristicas de la siá carrièra que, fin finala, ne foguèt pro corta, sonque 8 annadas de vertadièra activitat al cim del tennis mondial, quand d'unes autres que i a, li ne cal 12 o 15 ans o mai, per se fargar un palmarès, una carrièra, una fama, una plaça al solelh mondial.
Björn Borg (idem Björn Rune Borg per l'estat civil suedés, nascut a Södertälje, ran Estocòlme lo 16 de junh de 1956) es un jogaire de tennis suedés ara retirat, ex numèro 1 mondial e considerat per totòm demest los campions màgers de l'istòria del sieu espòrt.
Pasmens, après la conclusion de la patz, l'interés de la region perdiguèt son interés tant per lei Romans que per lei Sassanidas e, a partir de la fin dau sègle IV, leis estructuras etaticas acomencèron de declinar au profiech d'un mòde d'organizacion basat sus la tribú dirigida per un cap elegit e un conseu format per la familha d'aqueu cap.
Vèrs la fin dau sègle VI, la Peninsula Aràbia èra devesida entre una tièra d'estats e de tribús independents mai o mens somés ais influéncias dei poissanças regionalas situadas a l'entorn de la region, especialament l'Empèri Bizantin, l'Empèri Sassanida e lo reiaume etiopian d'Axom.
En 2019, e en seguida a la promulgacion d'un arrestat prefectoral, lo Centre InterRegional de Desvelopament de l'Occitan - Mediatèca occitana daissa lo sieu estatut de sindicat mixte e ven un establiment public de cooperacion culturala puèi cambia lo sieu nom per fin de venir lo Centre Internacional de Recerca e de Documentacion Occitanas - Institut occitan de Cultura, en fusionant amb l'Institut occitan Aquitània de Pau.
L'EPCC es gerit emai finançat per l'Estat pel biais del ministèri de la cultura, la region Occitània, la region Novèla-Aquitània, los departaments d'Auda, d'Eraut e de Pirenèus-Atlantics, las comunautats d'aglomeracion de Pau-Bearn-Pirenèus e Besièrs-Mediterranèu emai la comuna de Besièrs amb l'ambicion de ne faire un establiment d'envergadura nacionala emai internacionala.
Peu passatge de *Galhac a Galhatz, pensar a Leujacs : los abitants de *Galhac qu'èran benlèu los *Galhacs (toponimes sense sufixe, presents istoricament e enqüèra atestats dens la mieitat oèst de Gasconha e justament Galiatz qu'ei dens l'oèst de Gers, près d'aqueth territòri), puish lo nom deu vilatge que's con.honè dab lo deus poblants .
Lo torneis que's jòga en tres etapas de seleccion on successivament los candidats e jògan sols (entaus preliminars 4 pèças enclusent au mens dus capricis de Paganini), dab un piano (semi finala 3 o 4 pèças dab au mens ua contemporanèa e ua de Paganini) e, fin finau dab ua orquèstra .
Pasmens, disciple major de Socrates, desvolopèt rapidament una pensada originala que fòrma un còrpus coerent – lo sistèma aristotelician – que cuerb lei domenis de la fisica, de la logica e dau lengatge, de l'unificacion de l'unic e dau multiple, de l'arma, de la morala, de la politica e de la literatura.
Henri Polge qu'explica dens ua bona partida deu Gers, a l'excepcion de l'èst , en mei de -n- intervocalica, n palatala s'amudí sovent dens los documents entre lo sègle XI e lo sègle XIII en gardar solament un -i-, puish tornè paréisher eventualament a la fin de l'Edat Mejana.
La sua òbra de grana qualitat, e pro sovent improvisada, escrita en ua lenga, ua lengua hèra naturau e viva, damb gallicismes segur, chucosa mes tostemps mestrejada, qu'escrigoc tanben un gran Diccionari etimologic de la lengua gascona, molt complet e hòrt saberut, erronèu dilhèu d'aubuns còps mes hont viva de reflexion., l'òbra d'un amator segur, mes subertot l'òbra d'amor d'un aimador tà la sua, e tan carida, tant aimada, asorada, lengua gascona., que ho ramosada a partir de 1889, dens sengles volums de Las velhadas de Leitora.
Luènh d’èsser desorganizada, la tropa d'Emich de Leisingen, ont figuran de senhors nombroses (Guillaume Charpentier, vescomte de Melun e Gâtinais, Clarembaud de Vendeuil, Tomàs de Marle, Drogon de Nesles) complís sos mesfaches per pur antijudaïsme.
Lo comte de Tolosa, Raimon de Sant Gèli, acampèt, quant a el, amb lo legat del papa Ademar de Montelh, la màger de las armadas dels crosats, que traversèt Dalmàcia, non pas sens dificultats, durant l'ivèrn e pervenguèt a Tessalonica al començament d'abril de 1097 e Constantinòple lo 21 del meteis mes.
Aprèp la presa d'Antiòquia, lassat de la pelejada interminabla qu'opausa Boemond de Tarent e Raimon de Sant Gèli, Jaufré se retira temporàriament çò de son fraire Baudoïn a Edessa, d'ont rejunhís los crosats quand tòrnan prene enfin la rota per Jerusalèm.
La primièra crosada (var. primiera crosada, primèira crosada, primèra crosada, purmèra crotzada) es una crosada que se debanèt de 1096 a 1099 après, entre autres, lo refús intervengut en 1078 dels turcs seleucidas de daissar liure lo passatge als pelegrins crestians cap a Jerusalèm.
Los lòcs mai coneguts de Ramonvila son lo mas de Cinquanta, qu'es una anciana bòria d'un òrdre religiós que sa renda foguèt de 50 polalhas cada annada, e lo Canal de las Doas Mars, bastit per Pèire Pau Riquet al sègle XVII, qu'es marcat sus la lista del Patrimòni Mondial de l'UNESCO.
Ne seguiguèron molts e moltas, d'a, forra-borra, na Joan Baez fins a'n Serge Reggiani , Peter, Paul and Mary , n'Hugues Aufray, en Leny escudero, en Joan Isaac (rèirebona version, en catalan, El desertor, Senyor governador. i ca), e'n Santo Catanato (d'una version remirabla, en italian.Questa lettera qui, Egregio Presidente.) e molts autres, en pel mond entièr.
Lo siu messatge (ja me n'ausissi a craïnar los que la paraula messatge los fa sul pic cacalassar, mas es rire d'una sola gauta, lo rire pèc dels endecats umans.) foguèt pas oblidat que, començat amb la Guèrra d'Argeria, ne foguèt tanben un dels imnes de la resisténcia a la Guèrra de Vietnam o la del Golf de tan marrida membrança, per tot l'encloscatge mediatic que foguèt, e tanben la d'Afganistan.
Ne foguèt sul pic un succès, e lo primièr franc en Boris (d'aquel paure Boris, que 10 ans aprèp la siá mòrt ne cantarà d'un biais tras que pertocant e pertinent en Jean Ferrat, en 1969. aprèp un cèrt mai lutecian., que ne vòl el amb el cremar la Borsa amai lo Panteon., pour voir si ça tuerait les mythes qui nous dévorent tout du long.) a la tornar cantar, va èsser en Marcel Mouloudji.
Una directritz d'escòla de Montluçon ( de vas Montluçon. la nòstra ultima Thule occitana, coma çò li'n diguèt en Micheu Chapduelh) foguèt suspenduda per la vida de tota foncion dins l'administracion publica per aver fach cantar per dos dels sius escolans Le déserteur lo 8 de mai de 1989, per tal de ramentar la capitulacion de l'Alemanha hitleriana lo 8 de mai de 1945.
Cançon dirigida d'en primièr contra l'accion (e las accions, venidoiras, que ja se ne solfinavan e solpre e mitralha futurs.) de l'estat francés en Argeria, que n'èra tot just a mand de debutar la siá guèrra de liberacion nacionala, ne foguèt aicesta cançon tre la siá sortida, un escàndol pels unes mas glòria màger per molts.
En ne refudar atal, en plena actualitat, d'anar tuar de pauvres gens, balhava a la societat francesa e d'en primièr parisenca de l'epòca, una dignitat e un coratge sovent perduts en pels meandres meandrasses tan zigazaguejaires, ziziquejaires e d'a vegadas pro torçuts, de la vie parisienne.
Aquesta òbra , de VI Cants es lèumens considerada coma precursora del surrealisme mas subretot simbolica e exemple sendent de la libertat de crear per tot artista, fòra dògmas e fòra capèlas, e d'afortir la preminéncia de l' albir de cada èsser uman a causir la siá destinada, la siá astrada e lo siu destin, fàcias a las fòrças senhorejairas a l'epòca siá dins la societat del bon goût o la retenue.
Isidòr Lucian deu Casse (Isidore Lucien Ducasse per l'estat civil francés , nascut a Montevideo, Uruguai lo 4 d'abril de 1846, defuntat a París lo 24 de novembre de 1870), autobatejat Comte de Lautréamont per causida pròpia, es un escrivan occitan de lenga francesa, autor d'una òbra flamejaira, inclassificabla e irrecuperabla (subretot per tota mena d'entitat o institucion oficialas que siá.), titolada Les Chants de Maldoror.
Plastician de l'objècte filmic, n'es el un dels pauques e escarses cineastas, a aver fach de l'art cinematografic de son temps, contra sobèrna e empachas de tota mena, economicas e politicas mas tot parièr ideologicas o comolas d' a priori reduseires de tota forma de creativitat per l'artista, un art que de verai plastic, de formas nòvas, flamenòvas, que ne fan, amb lo rus Andrei Tarkovski e l'ongrés Miklós Jancsó , un dels creators mai novators e portaires d' estetica viva de l' Art cinematografic del siu temps.
Marciac qu'ei ua bastida reiau fondada a la fin deu sègle XIII per Étienne de Lupé, abat de la Casa-Diu, Arnaud-Guilhem III, comte de Pardiac e lo senescau de Tolosa, Guichard de Marzé, qui bastigó la bastida, li donè sas costumas e li deishè lo son nom latinizat.
Daissa una òbra abondosa e de bona qualitat, fòrça sovent reeditada, dins una lenga populara granada e plena d'una favèla naturala al pòble que n'eissiguèt el , malgrat dequ'unes gallicismes acostumats de son epòca, tan poetica coma teatrala, e que coneguèt un franc succès popular en pel siu país besierenc e mai luènh, ont foguèt jogada e representada mantun còp.
Henri Polge qu'explica dens ua bona partida deu Gers, a l'excepcion de l'èst , en mei de -n- intervocalica, n palatala s'amudeish sovent dens los documents entre lo sègle XI e lo sègle XIII en gardar solament un -i-, puish torna paréisher eventualament a la fin de l'Edat Mejana.
Ua glèisa modèrna qu'ei un chic mei au sud, près de Coaille : mès ei pas lo lòc on èra Julhac, adara coneishut devath lo nom de La Sèrra e qui guarda sonque lo cementèri, au bòrn d'un camin mei a l'oèst en bona partida desafectat, parallèle a la RD 255 e installat sus, justament, ua sèrra qui domina Arròs.
Lo sucursalisme designa la nocion de dependéncia d'una cultura, d'una lenga, d'una comunautat, d'un estat, d'una nacion, d'una etnia, d'un grop politic, d'un grop d'interès o de tota autra mena de grop uman o quitament d'un simple quidam o individú dins sas relacions amb lo poder politic o/e l'ideologia que los dominan.
Se tracha alara d'una forma d'alienacion culturala, ideologica, politica e sociala mas tot parièr economica que lo filosòf e ideològ antilhés en Frantz Fanon, n'Ibrahim Fanon del siu nom d'òme liure e desliure, desliurat, emancipat e desalienat, entre molts autres teoricians del colonialisme, estudièt e espepissèt, se descrausselhèt, mai que tot dins sas òbras màgers:
Après aqueu succès, Lenin comencèt rapidament l'instauracion d'una societat socialista amb l'adopcion de plusors decrets sus la proprietat dei tèrras agricòlas , sus la nacionalizacion dei bancas, sus lo contraròtle obrier de la produccion, sus la creacion d'una milícia obriera, sus l'adopcion de la jornada d'uech oras, sus la sobeiranetat e l'egalitat dei pòbles de Russia, sus la separacion de la Glèisa e de l'Estat ò sus l'adopcion dau calendier gregorian.
Peus comèrcis e servicis, Montesquiu que domina, mès pas netament, L'Ila d'Arbeishan, mès lo nombre de salariats dens aqueth sector d'activitat qu'es pus important a Montesquiu ; los comèrcis e servicis de nivèu superior , que son a Montesquiu; l'activitat deu tresau concurrent deu canton, Bassoas, qu'es en devath .
L'òbra siá, eiretièra de la cultura bengalina millenària, mas tanben de moltas autras lengas e culturas de l'Índia multiculturala e democratica d'aprèp fu l' Empèri Britanic, ne fa un cineasta total, la màger part del temps pro aluenhat o en lucha contunhosa contra lo sistèma bollywoodian indian de produccion de filmes , considerat per totòm uèi coma un mèstre demest los mèstres de l'istòria vertadièra del 7en Art.
Lo determinant es lo nom d'un flume de 120,3 km de long, l'Òssa, sos-afluent de Baïsa, que poderé estar deu medish tipe que las Ossas o Orsas estudiadas per Miquèu Grosclaude, qui's guarda ben de precisar s'aqueths noms son presents en toponimia basca o quina es la soa origina .
André Soutou, en 1964, que refuta l'explicacion de Negre, Dauzat e Rostaing a prepaus de 9 lòcs nommats Marguestau per rasons foneticas e practicas e tanben la de Gamillscheg : marka, « termièra, marca » e -stald, « endret on se tenen » ; que pròva es un toponime exclusiu de l'oèst occitan e de la prumèra fasa de la conquista visigotica, donc deu sègle V : *mark- e *gastald, « personatge qui a aquesit un territòri, ua marca, administrator d'un país conquesit navèrament ».
Aqueste an foguèt nomenada Ministra de Relacions Economicas Internacionalas de Lituània, e venguèt en 1993 Ministra dels Afars exteriors e cap de la delegacion de son país per far partida de la Zona de liure comèrci de l'Union Europèa e en 1994 foguèt nomenada ambaissadora de son país davant aquel organisme.
Per contentar sas pretencions sus la corona d'Anglatèrra, Guilhèm envasiguèt Anglatèrra en 1066, al cap d'una armada de normans, bretons, flamencs, e franceses per batre las fòrças anglosaxonas del rei Harold Godwinson a la Batalha d'Hastings, e capitèt de contenir mantuna revòltas anglesas pendent çò qu'es ara nomenat la conquista normanda d'Anglatèrra.
Çò n'ajusta lo quite en Lagarda que i deviá aver de nòstra culpa, mas pas solament perque, Gilabèrt Narioo, d'Ortès, que prenguèt la presidéncia, l'abandonèt lèu e me telefonèt un jorn: M'auriás poscut dire que la relacion amb Garriga i Trullols èra talament malaisida!"
Tanben collaborèt a las revistas e publicacions occitanas , que n'espelissián fòrça en aquela pontannada que, d'una vegada mai, n'èra tot per tornar inventar, Occitània Nòva, lo Revelh d'Òc, Viure, Amiras, Occitània e lo periodic L'Occitan que lai tenguèt pendent d'annadas una cronica de television.
D'efièch, assegurèt el, de 1947 a 1977, las emissions culturalas de l'IEO a Radio Tolosa mas tanben una emission setmanièra , Barrejadissas sus las ondas de Radio Occitania a Tolosa, tre la siá creacion, en 1981, aprèp l'eleccion coma President de la Republica Francesa de François Mitterrand que dubrissiá de dralhas nòvas e d'esperanças a l'audiovisual occitan.
Regent puèi professor agregat d'espanhòl e inspector de la joinessa, ne comencèt lo sieu interès per çò tot qu'occitan a l'escòla mairala de Fois, entre 1937 e 1940, influenciat alara, segon çò ne diguèt e escriguèt lo quite el, pel Felibritge e los "patesejaires" del ròdol.
Aprèp lo sieu primièr libre de poèmas, publiquèt la meteissa annada , A helység kalapácsa , poèma eroïcomic ; en 1845 : János vitéz , conte popular ; Cipruslombok Etelke sírjáról , poèmas lirics ; lo sieu segond libre de poèmas, Szerelem gyöngyei , poèmas lirics ; en 1846 : Felhők , poèmas lirics ; e A hóhér kötele , roman de pròsa.".
Sándor Petőfi (idem Petőfi Sándor segon l'us magiar d'emplec dels noms pichons e d'ostal, Alexander Petrovics, segon l'estat civil. en "latin" e eslovac.), nascut lo 31 de decembre de 1822 a Kiskőrös, dins l'Empèri Austroongrés, mòrt en julh de 1849 ?
Meilèu que la solucion de Dauzat e Rostaing, o que manumissionem , lo nom que vieneré de mau e de mus, « morre », dab sufixe diminutiu -on (deu latin -onem, utilizat com chafre, dens lo sens de « persona reguèrga, morruda, de mala cara »; Maumus qu'es un chafre corrent; ua auta possibilitat pas tan probabla que seré mus dens un sens oronimic « bèc » ; los dus Maumusson que son en posicion dominanta, çò que pòt justificar benlèu lo nom de mus.
Es un recòrd mondial absolut per l'atletisme, totes espòrts e disciplinas esportivas mesclats e confonduts, en sonque 28 ans d'existéncia dels divèrses campionats mondials (quand los Jòcs Olimpics çò que d'eles ja ne festegèron los sius 112 ans a Pequin en 2008 e se manjaràn los 116 a Londres en 2012.) que ne mòstra amai demòstra aital la vertadièra universalitat del sol vertadièr espòrt Rei.
La federacion actuala se fondèt en 1938 a l'iniciativa de Max Roqueta e menèt una granda capanha de propaganda per valorisar la practica d'aquel espòrt occitan : publicacion d'articles dins la premsa locala, organisacion de grands concorses, se raprochèren de las ligas de tamburello italianas e obtenguèren la reconeissença del tambornet com un espòrt per las autoritats francesas.
l'ESAC, lo Centre Europèu d'Astronomia Espaciala, localizat a Villanueva de la Cañada, Madrid, Espanha es lo centre ont se menan a tèrme las operacions scientificas de las missions d'astronomia e planetàrias de l'ESA, en mai de la recompilacion, l'archivatge e la distribucion de las donadas obtengudas per la comunitat scientifica
Segon Negre, Mielan que'i ua bastida de 1284 fondada peu rei de França e Guilhèm-Bernat de la Ròc a-Fontanilhas qui donèn lo nom Meilan , puish lo nom que cambièc per l'atraccion de l'occitan mielada « anèth deu jo, sinonime molada, armialada ».
Vengut assistent realizator l'an seguent, realiza lo sieu primièr filme Zange no Yaiba .Lo Sabre de peniténcia en 1927 (filme perdut, coma molts autres. tanplan benlèu un chambara, filme de sabre japonés), e ja amb Kogo Noda, que serà lo sieu collaborator scenarista de tota la vida , e cinèma e vida e ganarras e amistat, fins a l'ultim darrièr tassonel empassat.
Comença de ne venir famós a partir de las annadas 30, demercé comèdias e dramas familials qu'es a l'epòca aquela, d'efièch, que n'emprincipia el de s'interessar a tota la problematica de las relacions, molt entrebescadas e ierarquizadas, de la familha japonesa que ne vendrà lo tèma central de tota l'òbra venidoira.
Tornada descubrir en Occident mai de dètz ans aprèp la siá disparicion, gràcias d'en primièr a'n Richie (e dequ'unes autres escarses, en Paul Shrader mai que tot.mas un santfum seguiguèron puèi, saique vergonhoses, ontoses de l'estultícia universala e del lor grand eissorbament.) quand n'èra çaquelà sempre estat considerat a Japon coma lo mai important dels lors cineastas e artistas contemporanèus, es l'òbra siá d'una extrèma feconditat, e excelléncia, creatritz e umana pendent las siás darrièras annadas , coma paucas de per abans.
Sonque benlèu se ne pòdon comparar lo lamp intens creator d'un Vincent van Gogh en pintura (dins lo plen de sa vida d'òme, la siá edat d'aur coma artista, lo sieu grand atge de miséria. E çò ne diguèt el, profèta.: L'Art japonés pas jamai ne finís.) o l'escandilhada de l'inspiracion d'un Arthur Rimbaud dins l'Art del Trobar mas el, a l'encòp tot combor e serenitat absoluda, dins la tardor del sieu existir.
L'òbra siá, en 36 ans de carrièra , apiejada subre l'estudi subtil e precís mas tot parièr arderós e d'a vegadas plen d'enavant e quitament umor requist, de las relacions umanas e socialas, las de familha, matrimòni e parelh mai que tot, ne faguèt, demercé un estil unic, l' Ozu Touch (expression del grand critic e istorian egrègi del cinèma, lo nòrd-american Donald Richie), un dels mèstres demest los mèstres de l'istòria universala del 7en Art.
Las fòrmas ancianas que son Sent Marti en 1376, Sent Marthin en 1379, Sent Marthii de Guaranhoo en 1385, lo nom qu'ei absent de la mapa de Cassini, a la fin deu sègle XVIIIau, mès que i a NOLIBOS en gròs caractèrs, Autevielle-Saint-Martin-Bideren despuish lo 18 d'abriu de 1842, quan apleguèn las tres comunas .
D'un biais significatiu, se Kant interdiguèt categoricament la messòrga, admetèt la legitimitat de la pena de mòrt, criticant las tèsis de Beccaria e l' « sensiblariá simpatizanta d'una umanitat afectada », e mai lo rasonament que fonda « l'illegitimitat de la pena de mòrt sul fach qu'es pas contenguda dins lo contracte social »: per aquel, « tot es pas mai que sofisme e plaidejament » .
Aquela es explicitat dins d'opusculs, que Cap a la patz perpetuala, que recomanda un federalisme cosmopolita per establir una patz vertadièra; l' Idèa d'una istòria universala d'un punt de vista cosmopolitic, que precisa las concepcions kantianas al subjècte del progrès del drech e de la morala dins l'Istòria, o encara de çò que Hegel nomenèt — en modificant l'apròcha — la Rason dins l'Istòria); o Que son las Luses?